**AIŠKINAMASIS RAŠTAS**

**DĖL DĖL VIEŠOSIOS ĮSTAIGOS KLAIPĖDOS EKONOMINĖS PLĖTROS AGENTŪROS SAVININKO KAPITALO DIDINIMO**

**1. Sprendimo projekto esmė, tikslai ir uždaviniai.**

***Šio sprendimo tikslas*** – savivaldybei nuosavybės teise priklausantį finansinį turtą (pinigai) – 192 000 (vienas šintas devyniasdešimt du tūkstančių) litų iš Klaipėdos miesto savivaldybės administracijos Investicijų ir ekonomikos departamentui skirtų asignavimų – kaip papildomą įnašą perduoti viešajai įstaigai Klaipėdos ekonominės plėtros agentūrai, didinant viešosios įstaigos Klaipėdos ekonominės plėtros agentūra kapitalą.

Vadovaujantis Lietuvos Respublikos ir savivaldybių turto valdymo, naudojimo ir disponavimo juo įstatymo 19 straipsnio 2 dalimi savivaldybės taryba priima sprendimą dėl savivaldybės nuosavybės teise priklausančio turto investavimo. Savivaldybių turto investavimas, remiantis minėtu įstatymu, yra savivaldybei nuosavybės teise priklausančio turto, kaip įnašo, perdavimas viešajai įstaigai, didinant viešosios įstaigos kapitalą, jei savivaldybė yra jų dalininkė.

***Dalininko/savininko teisės:***

VšĮ Klaipėdos ekonominės plėtros agentūra įregistruota Lietuvos Respublikos Juridinių asmenų registre 2001 m. lapkričio 23 d., vadovaujantis Klaipėdos miesto savivaldybės plėtros strateginio planu (patvirtintas Klaipėdos miesto savivaldybės tarybos 2001-04-26 sprendimu Nr. 110), kuris numatė įsteigti VšĮ Klaipėdos ekonominės plėtros agentūrą (toliau – KEPA), siekiant užtikrinti informacijos ir konsultacijų teikimą vietos bei užsienio investuotojams ir verslininkams. Nuo 2004 m. gruodžio 14 d. viešosios įstaigos KEPA dalininke tapo Lietuvos Respublikos ūkio ministerija, kurios dalis sudarė 95,5 proc.. Lietuvos Respublikos Vyriausybės 2008 gruodžio 3 d. sprendimu dalininko teisės bei dalininko įnašas (21,3 tūkst. LT.) perduoti Klaipėdos miesto savivaldybei (Klaipėdos miesto savivaldybės tarybos 2008-06-26 sprendimas Nr. T2-249). Šiuo metu viešosios įstaigos KEPA dalininko – Klaipėdos miesto savivaldybės įnašą sudaro 22 300 Lt., t.y. (100 proc.). Klaipėdos miesto savivaldybė yra vienintelė šios įstaigos savininkė

Vadovaujantis Lietuvos Respublikos Vyriausybės 2007-07-04 nutarimu Nr. 78 „Dėl sprendimo investuoti valstybės ir savivaldybių turtą priėmimo kriterijų ir sprendimo priėmimo tvarkos aprašo patvirtinimo“ investuoti į viešąją įstaigą galima tik tada, jeigu šio juridinio asmens dalininkas, įgyvendinantis savivaldybės kaip dalininkės, teises ir pareigas, turi pagrįstą galimybę įgyvendinti investavimo tikslą.

***Investavimo tikslo pagrindimas:***

Klaipėdos miesto savivaldybės taryba 2006 m. kovo 30 d. priėmė sprendimą Nr. T2-87, kuriuo pritarė paraiškos „Buvusio tabako fabriko pritaikymas smulkaus ir vidutinio verslo reikmėms. I etapas: galimybių studijos ir techninio projekto parengimas“ teikimui pagal Lietuvos 2004–2006 m. bendrojo programavimo dokumento 3.2 priemonės „Verslo aplinkos gerinimas“ veiklų grupę „SVV paramos sistema“. Projekto teikėja viešoji įstaiga KEPA 2006-2007 metais įgyvendino projekto I etapą ir parengė galimybių studiją ir techninį projektą, pagal kurį turėjo būti pradėta buvusio tabako fabriko rekonstrukcija.

Klaipėdos miesto savivaldybės tarybos 2008 m. gruodžio 24 d. sprendimu Nr. T2-438 “Dėl pritarimo dalyvauti projekte “Buvusio tabako fabriko Klaipėdoje pritaikymas kūrybinių industrijų veiklai. II etapas“ priimtas sprendimas toliau įgyvendinti buvusio tabako fabriko rekonstrukcijos projekto II etapą pagal Ekonomikos augimo veiksmų programos prioriteto „Verslo produktyvumo didinimas ir aplinkos verslui gerinimas“ priemonę Nr. VP2-2.2-ŪM-02-V „Asistentas-2“. Pastaruoju sprendimu viešajai įstaigai KEPA buvo pavesta atlikti projekto statybos užsakovo funkcijas. Savivaldybė įsipareigojo prisidėti prie projekto įgyvendinimo kaip mokėtoja už pareiškėjo indėlį. Šiuo sprendimu pritarta jungtinei sutarčiai tarp Klaipėdos miesto savivaldybės ir viešosios įstaigos KEPA.

Jungtinės veiklos sutartis J10-4 pasirašyta Klaipėdos miesto savivaldybės ir viešosios įstaigos KEPA 2009 m. sausio 28 d. (pakeitimas 2013m. sausio 10d. J9-13). Šios sutarties 10.4 punktas numato, kad užbaigus tabako fabriko rekonstrukciją, sukurtas turtas perduodamas viešosios įstaigos KEPA nuosavybėn, didinant jo kapitalą.

2013 m. lapkričio 28 d. Klaipėdos miesto savivaldybės taryba sprendimu Nr. T2-228 pritarė Kūrybinio inkubatoriaus Kultūros fabriko 2014–2016 metų veiklos programai, kurios pagrindinis tikslas – sudaryti palankias sąlygas šiuolaikinių scenos menų ir naujųjų kūrybinių verslų atstovams steigti smulkaus ir vidutinio verslo subjektus, juos plėsti, didinti jų gyvybingumą; patenkinti miesto visuomenės poreikius šiuolaikiškai įrengtoms scenos meno ir kino erdvėms.

Nors pastato rekonstrukcija baigiama ir pastatas turėtų būti pradėtas eksploatuoti nuo š.m. gegužės mėn., tačiau patalpos nebus visiškai parengtos nuomai ir renginių organizavimui bei viešinimui dėl tam tikrų infrastruktūrinių elementų stokos (pertvarų, įvairaus inventoriaus ir baldų stokos, informacinės sistemos, neįrengtos rūbinės ir pan.

Viešoji įstaiga nedisponuoja lėšomis reikalingomis galutiniam pastato parengimui veiklai, todėl kreipėsi į valdybą dėl dalininko kapitalo didinimo pastato infrastruktūros sukūrimui. 2014 m. balandžio 3 d. protokoliniu valdybos nutarimu (protokolo Nr. 2), pritarta kreipimuisi į Klaipėdos savivaldybės tarybą dėl papildomo įnašo perdavimo viešajai įstaigai KEPA, didinant viešosios įstaigos dalininkų kapitalą.

Vadovaujantis Lietuvos Respublikos ir savivaldybių turto valdymo, naudojimo ir disponavimo juo įstatymo 19 str. 2 d. turi būti nustatytas savivaldybei nuosavybės teise priklausančio turto, kaip įnašo, perdavimo ekonominis pagrįstumas ir turi būti tenkinami ne mažiau kaip trys įvardinti investavimo kriterijai.

***Investavimo kriterijų pagrindimas:***

* Visų pirma bus sukurta tinkama infrastruktūra, naudinga Klaipėdos miesto verslo ir kūrybinei bendruomenei, gerinama viešųjų paslaugų verslui kokybė ir prieinamumas, didinamas darbo našumas. Tuomet kuriama pridėtinė vertė, generuojami pajamų srautai bei kuriamos darbo vietos (*Lietuvos Respublikos ir savivaldybių turto valdymo, naudojimo ir disponavimo juo įstatymo 19 str. 2 d. 5 p. “investavus bus kuriama ar plėtojama infrastruktūra, naudinga visuomenei (skatinama veiksminga konkurencija šalies rinkoje, gerinama viešųjų paslaugų kokybė, pasirinkimo galimybės ir prieinamumas“*);
* Antra iš investavimo bus gauta ne tik pajamų (inkubuojami rezidentai vykdys ūkinę komercinę veiklą ir mokės mokesčius), bet ir gautas socialinis rezultatas (sukuriamos naujos darbo vietos, mažėja bedarbių skaičius mieste, taip pat plėtojamas ir įvairinamas miesto kultūrinis gyvenimas) (*Lietuvos Respublikos ir savivaldybių turto valdymo, naudojimo ir disponavimo juo įstatymo 19 str. 2 d. 7 p. „iš investavimo objekto bus gauta ne tik pelno (pajamų), bet ir gautas socialinis rezultatas (švietimo, kultūros, mokslo, aplinkos, sveikatos ir socialinės apsaugos, kitų panašių sričių) arba užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas“*);
* Trečia investavus į viešąją įstaigą KEPA bus įgyvendinta Klaipėdos miesto savivaldybės strateginio plano 2014-2020 metams 3.3. tikslo „Formuoti Klaipėdos kultūrinį tapatumą, integruotą į Baltijos jūros regiono kultūrinę erdvę“ 3.3.4. uždavinio „Sudaryti sąlygas kultūrinių ir kūrybinių industrijų plėtrai“ 3.3.4.1. priemonė „Įkurti kūrybinio verslo inkubatorių Kultūros fabrike, siekiant plėtoti kūrybinių ir kultūrinių industrijų veiklą“. Šios priemonės įgyvendinimas glaudžiai siejasi su Lietuvos Respublikos Kūrybinių industrijų skatinimo ir plėtros strategija (Lietuvos Respublikos kultūros ministro 2009-03-28 įsakymas Nr. ĮV-217) (*Lietuvos Respublikos ir savivaldybių turto valdymo, naudojimo ir disponavimo juo įstatymo 19 str. 2 d. 9 p. “investavimo tikslas ir siekiamas rezultatas nustatyti teisės aktuose, įgyvendinančiuose strateginio planavimo dokumentus“*);

Atsižvelgiant į šiuos kriterijus yra tikslinga padidinti VšĮ Klaipėdos ekonominės plėtros agentūros kapitalą.

**2. Projekto rengimo priežastys ir kuo remiantis parengtas sprendimo projektas.**

Rengiant sprendimą vadovautasi Lietuvos Respublikos viešųjų įstaigų įstatymo 13 straipsniu, Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos ir savivaldybių turto valdymo, naudojimo ir disponavimo juo įstatymo 19 straipsnio 2 dalimi ir vadovaujantis Klaipėdos miesto savivaldybės tarybos 2013 m. lapkričio 28 d. sprendimu Nr. T2-288 „Dėl Kūrybinio inkubatoriaus kultūros fabriko 2014–2016 metų veiklos programos patvirtinimo“.

Pagrindinė sprendimo projekto priežastis – savalaikiai tinkamai paruošti kūrybinio inkubatoriaus infrastruktūrą ir sudaryti palankias sąlygas menininkų ir kūrybinių verslų inkubavimui bei pastarųjų kūrybos rezultatų pristatymui publikai arba pardavimui rinkose.

**3. Kokių rezultatų laukiama.**

Investavus į viešąją įstaigą KEPA bus užtikrintas sėkmingas Kūrybinio inkubatoriaus veiklos programos įgyvendinimas, kuris skatins kūrybinių industrijų plėtrą, ko pasekoje kūrybiniame inkubatoriuje savo veiklą pradės ir toliau vystys naujai susikūrę verslai.

Siektini rezultatai:

* Sukurta tinkama infrastuktūra – rezidentų studijos ir biurai (baldai, internetas, apšvietimas ir pan.) – 2 a. – 325,87 kv. m; 3 a. – 302,14 kv. m; 4 a., – 288,73kv. m;
* Sukurta tinkama infrastuktūra – atviros rezidentų dirbtuvės kūrybai, eksponavimui, prekybai – 1a., 161 kv. m;
* Tinkamai įrengta ir paruošta renginių salė (seminarams, konferencijoms, posėdžiams, susitikimams, repeticijoms ir pan.). 1a. – 175,1 kv. m;
* Tinkamai įrengta ir paruošta kino salė 0/1 a. – 165,68 kv. m ir 27,39 kv. m aparatinė, 128 vietų žiūrovams;
* Tinkamai įrengta ir paruošta 211 vietų daugiafunkcė scenos menų salė, 352,15 kv. m rezultatų demonstravimui 2a. vestibiulis 157,24 kv. m – daugiafunkcės salės fojė;
* Tinkamai įrengta ir paruošta šokio ir kitų scenos menų repeticijų bei renginių daugiafunkcė salė (5a. palėpė) (270,79 kv. m, įskaitant 2 persirengimo kambarius su dušais ir tualetais)
* Sutvarkytas pirmojo aukšto vestibiulis (190 kv. m).

**4. Sprendimo projekto metu gauti specialistų vertinimai.**

**5. Išlaidų sąmatos, skaičiavimai, reikalingi pagrindimai ir paaiškinimai**.

Pagal patvirtinta Kūrybinio inkubatoriaus kultūros fabriko 2014–2016 metų veiklos programą numatytos lėšos Savivaldybės strateginiame veiklos plane 2014-2016 m., Smulkaus ir vidutinio verslo skatinimo programoje.

Savivaldybei nuosavybės teise priklausantis finansinis turtas, kaip piniginis įnašas į viešosios įstaigos dalininko kapitalą, bus naudojamas išlaidų susijusių su turto, inventoriaus įsigijimu ir trūkstamos objekto įrangos techninės dokumentacijos parengimu, objekto pridavimu ir kitoms išlaidoms susijusioms su objekto parengimu eksploatacijai.

**Detali išlaidų išklotinė:**

|  |  |  |  |  |  |
| --- | --- | --- | --- | --- | --- |
| Išlaidų kategorija | vienetas | kiekis | mėn. | sąnaudos | viso sąnaudos |
| **Parengimo darbų vykdymas ir administravimas** |  |  |  |  |  |
| Technikas - inžinierius | etatas | 0,5 | 4 | 2151,00 | 10755,00 |
| KUFA koordinatorė – administratorė | etatas | 0,5 | 9 | 2151,00 | 19359,00 |
| Kultūros projektų vadovas/ė | etatas | 1 | 3 | 3012,10 | 9036,30 |
| Projekto ir veiklos administravimas | etatas | 2X0,2 | 6 | 1574,20 | 9445,00 |
|  |  |  |  |  | **48595,30** |
| **Techninė pastato ir įrangos dokumentacija** |  |  |  |  |  |
| Konsultacijos dėl interneto | kartai | 1 |  | 1600,00 | 1600,00 |
| Vidinio įmonės tinklo specifikacija | kartai | 1 |  | 1000,00 | 1000,00 |
| Interneto teikimo sutartis | mėn. | 2 |  | 850,00 | 850,00 |
| Pastato ir turto draudimas | metai | 1 |  | 2700,00 | 2700,00 |
| Objekto apsauga | mėn. | 2 |  | 600,00 | 600,00 |
| Valymo paslaugos | mėn. | 1 |  | 5905,00 | 5905,00 |
| Biuro išlaidos, ryšiai | mėn. | 5 |  | 1500,00 | 7500,00 |
| Inžinerinių sistemų įvedimo priežiūra, reguliavimo instrukcijos ir pan. | kartai | 1 |  | 2000,00 | 2000,00 |
| Šiukšlių išvežimas | kartai | 1 |  | 1000,00 | 1000,00 |
| Objekto pridavimo administravimas, techninės – juridinės konsultacijos | kartai | 1 |  |  | 30000,00 |
| Statybos pratęsimo ir užbaigimo administravimas | mėn. | 6 |  | 3166,00 | 19000,00 |
| Kitos nenumatytos išlaidos įvedimo eksploatacijai | mėn. | 1 |  |  | 5000,00 |
| Viešinimas, interneto portalo priežiūra, serverio nuoma |  |  |  |  | 3000,00 |
| Projekto informacinis stendas |  |  |  |  | 2000,00 |
|  |  |  |  |  | **83005,00** |
| **Inventorius, įranga** |  |  |  |  |  |
| Papildoma interneto įranga, mobilios stotelės, montavimo darbai |  |  |  | 3000,00 | 3000,00 |
| Atminimo lenta | objektui | 1 |  | 2000,00 | 2000,00 |
| Šaldytuvai rezidentų virtuvėlėms | vnt. | 1 |  | 800,00 | 2400,00 |
| Žaliuzės konferencijų salei, WC | vnt. | 3 |  |  | 17000,00 |
| Rūbinės inventorius, kabyklos, kėdės V a. |  |  |  |  | 20000,00 |
| Kitas smulkus inventorius |  |  |  |  | 16000,00 |
|  |  |  |  |  | **60400,00** |
| **VISO PASTATO PARENGIMO DARBAMS** |  |  |  |  | **192000,00** |

**6. Lėšų poreikis sprendimo įgyvendinimui.**

Remiantis viešosios įstaigos KEPA valdybos protokolu išlaidos paskirstomos tokia tvarka:

* išlaidas susijusias su turto, inventoriaus įsigijimu ir trūkstamos objekto įrangos techninės dokumentacijos parengimu – didinant dalininko įnašą į įstatinį kapitalą (didinat balansinį turtą iki 70 tūkst. Lt);
* išlaidas susijusias su užsakovo funkcijų vykdymu ir pasirengimo veiklai laikotarpiu – per steigėjo pavedimo sutartį atspindint įstaigos apskaitoje kaip dalininko įnašo padidėjimą (didinat dalininko įnašą (iki 122 tūkst. Lt)

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nenumatoma.

Teigiamos pasekmės: kūrybinių industrijų skatinimas palankiai veikia urbanistinę ir socialinę raidą, kūrybiškos aplinkos kūrimas pritraukia investicijas bei kitus, kūrybinių industrijų sektoriui nepriklausančius, verslus. Investavus bus sukurta kokybiška ir konkurencinga aplinka kūrybinių industrijų plėtrai.

PRIDEDAMA:

1. 2014 m. balandžio 3 d. Viešosios įstaigos Klaipėdos ekonominės plėtros agentūra valdybos susirinkimo protokolas Nr. 2, 3 lapai;
2. Viešosios įstaigos Klaipėdos ekonominės plėtros agentūros finansinių atskaitų rinkinys už 2013 metus, 12 lapų;
3. Viešosios įstaigos Klaipėdos ekonominės plėtros agentūros veiklos atskaita už 2013 metus, 8 lapai;

Tarptautinių ryšių, verslo plėtros Dalia Pleskovienė

ir turizmo skyriaus vedėja